( 1H ) 
La seconde chose que devez fere à cest effect est que, puisque vostre 
armée est entrée en pais des ennemis avec si bonne bende de gens et 
d’artillerie, debvez fere toute extrémité sans riens espargner pour la 
soubstenir, du moings jusques à tant qu'ils puissent fere quelque effect 
duquel ou s’en ensuive quelque bon appoinctement à vostre honneur ou 
s’en puissent retourner à l’enprinse de Fontarabie sans honte ni dom- 
maige,car en soubstenant lad e armée du moings jusques à nouvelle pou¬ 
vez faillir de parvenir du moings à l’ung desd ts deux effectz ou d’obtenir 
quelque bon appoinctement à vostre honneur ou de la faire retourner à 
l’enprinse de Fontarabie, et ce faisant, le Roi d’Angleterre et ledit seig r 
de Bourbon se pouront tenir pour satisfaits de faultes passées; et, par 
le contraire, si vostred e armée se deffesoit sans nul fruict, non seulement 
perdries voz amis et leur donneries occasion de fere leurs besoingnes 
sans vous, ains donneries cueur à vos ennemis de rebouter toutes leurs 
conditions de paix ou trefve et de se renforcer pour vous fere la guerre 
plus appre; parquoi est plus que necessaire de soubstenir vostred e 
armée sans la laisser rompre jusques à tant qu’elle ait faict quelque 
fruict honnorable. 
LA ROCHE. 
Depuis cest escript, les choses sont changées. 
LA CHAULX. 
Cest article est bon pour le temps qu’il peult avoir esté fait, mais pour 
le présent ne crois point que, pour estre mis le siégé à Fontarabie, le roi 
de France vienne plustot à appoinctement, mais fait à présumer qu’il 
soit bien aise que l’armée de V. M. se occupe celle part, afin de cepen¬ 
dant faire son mieulx en Italie, et peult penser led. Roi de France que de 
deux mois ne se poura prendre led. Fontarabie quand ores il n’y envoira 
vivres ne autre secours, et que, si ores le reprenez, ce ne sera sinon le 
vostre et rien du sien : vrai est que ce vous seroit grosse reputacion et 
contentement pour toute l’Espaigne. 
CHANCELLIER. 
Desja la chose est venu à ce poinct d’avoir reduict l’armée sur Fonta¬ 
rabie, et, puisque ainsi est, fault emploier le tout pour le tout, pour 
achever l’emprinse, de laquelle s’ensuivra le surplus, que sera victoire 
ou quelque bon appoinctement. 
La tierce chose que vous devez fere pour garder vostred c reputacion, 
est de non emprendre ne fere emprendre chose par vous ou par voz gens 
